Istres

Istres [istʁ] on kunta Etelä-Ranskan Provencessa, noin 60 kilometriä Marseillesta luoteeseen. 43 000 asukkaan kaupunki kuuluu Bouches-du-Rhônen departementtiin Provence-Alpit-Rivierain hallintoalueella. 

Pinta-alaltaan noin 114 neliökilometrin kunta sijaitsee suuren Étang de Berre -laguunin luoteisrannalla, ja sen alueella on pienempi Étang de l’Olivier -laguuni. Länsipuolella on Craun suistotasanko.

Bouches-du-Rhônen kunnat
Ranskan kaupungit